open-index/open-wikipedia-markdown huggingface dataset:
இளமை ஊஞ்சல்

**இளமை ஊஞ்சல்** (*Ilamai Oonjal*) என்பது  2016 ஆம் ஆண்டு வெளியான இந்திய தமிழ் அதிரடித் திரைப்படம் ஆகும். மங்கை அரிராஜன் எழுதி இயக்கிய இப்படத்தில் நமீதா முக்கியக் கதாபாத்திரத்தில் நடித்தார். நடிகைகள் கிரண் ராத்தோட், மேக்னா நாயுடு, கீர்த்தி சாவ்லா, சிவானி குரோவர், ஆர்த்தி ஆகியோர் துணை வேடங்களில் நடித்தனர். கார்த்திக் பூபதி ராஜா இசையமைத்த இப்படத்தின் தயாரிப்பு 2012 ஆம் ஆண்டின் நடுப்பகுதியில் தொடங்கியது. இப்படத்தின் கன்னட பதிப்பான *சிக்காபட்டே இஷ்டபட்டே*வுடன் இணைந்து 2016 செப்டம்பர் 3 அன்று  வெளியானது.

## கதை
சென்னையைச் சேர்ந்த சில கல்லூரி மாணவர்கள் விடுமுறை பயணமாக ஒரு மலைவாழிடத்துக்குச் செல்கின்றனர். அங்கு மாணவிகள் ஒவ்வொன்றாக கொல்லப்படுகிறார்கள்.  அவர்கள் ஏன் கொல்லப்பட்டனர், யார் கொலையாளி என்பதுதான் மீதமுள்ள கதை.

## நடிகர்கள்

*நமிதா கபூர் (நடிகை) துர்காவாக
*கிரண் ராத்தோட் அவராகவே
*மேக்னா நாயுடு அவராகவே
*கீர்த்தி சாவ்லா அவராகவே
*சிவானி சிங் அவராகவே
*ஆர்த்தி அவராகவே
*விஜயகுமார் உள்துறை அமைச்சராக
*சுமித்ரா
*பாண்டியராஜன்
*பாண்டு
*அனு மோகன்
*டி. பி. கஜேந்திரன்
*போண்டா மணி
*சத்தியபிரகாஷ்
*அபிநயசிறீ

## தயாரிப்பு
இந்த படத்தின் தயாரிப்புப் பணியானது 2012 செப்டம்பரில்  தொடங்கியது,  மனோகரன் தயாரிக்கும் இப்படத்தை இயக்குவதாக மங்கை அரிராஜன் அறிவித்தார். இப்படத்தில் நமீதா ஒரு அதிரடி கதாபாத்திரத்தில் நடித்தார். கிரண் ராத்தோட், மேக்னா நாயுடு, கீர்த்தி சாவ்லா உள்ளிட்ட ஐந்து நடிகைகளும், நடிகர்களும் படத்தில் நடிக்க ஒப்பந்தமாயினர். பின்னர் படத்தின் படப்பிடிப்பானது 2012 செப்டம்பரில் நடைபெற்றது. முன்னதாக இந்த படத்திற்கு *மன்மத ராஜாக்கள்* என்று பெயரிடப்பட்டது.

2013 ஆம் ஆண்டின் நடுப்பகுதியில் நமீதா தான் சம்மந்தபட்ட  காட்சிகளுக்கான படப்பிடிப்புகளை முடித்துகொடுத்தார். படத்தை வாங்க  விநியோகஸ்தர்கள் முன் வராததால் பட வெளியீடு தாமதமானது. பின்னர் படக் குழு 2016 செப்டம்பரில்  சில திரையரங்குகளில் படத்தை வெளியிட்டது.

## குறிப்புகள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:2016 தமிழ்த் திரைப்படங்கள்
பகுப்பு:விஜயகுமார் நடித்த திரைப்படங்கள்
எங்க ராசி நல்ல ராசி

**எங்க ராசி நல்ல ராசி** (*Enga Raasi Nalla Raasi*) என்பது 2009 ஆம் ஆண்டு வெளியான இந்திய தமிழ் நகைச்சுவைத் திரைப்படமாகும்.   இரவி-ராஜா இரட்டையரால் இயக்கப்பட்ட இப்படமானது ஆர்.பி. பூரணியால் தயாரிக்கப்படது.  இப்படத்தில் முரளி, விஸ்வா, ரீத்திமா, எஸ். வி. சேகர் ஆகியோர் முக்கிய வேடங்களில் நடித்தனர். இப்படத்திற்கு தேவா இசை அமைத்தார். இந்த படம் தெலுங்கு திரைப்படமான *ஒக்க ராதா இத்தரு கிருஷ்ணல்லு பெல்லி* (2003) என்ற படத்தின் மறு ஆக்கம் ஆகும். *எங்க ராசி நல்ல ராசி* எதிர்மறையான விமர்சனங்களுடன் வெளியானது.

## நடிகர்கள்

*முரளி விஜயாக
*விஸ்வா விஸ்வாவாக
*ரீதிமா ஐஸ்வர்யா / மாலதி
*எஸ். வி. சேகர் சிவசங்கர்
*ஜி. இராமச்சந்திரன் விஜயின் தந்தை
*லிவிங்ஸ்டன் பாண்டியனாக
*சார்லி பாலாவாக
*சின்னி ஜெயந்த் பாலாவின் நண்பராக
*வினிதா சந்திரமுகியாக
*ஜெயரேகா
*கனகபிரியா 
*பயில்வான் ரங்கநாதன்
*மோகன் ராமன் காவல் ஆய்வாளராக
*அபிநயசிறீ சிறப்புத் தோற்றத்தில்

## இசை
இத்திரைப்படத்திற்கு தேவா இசையமைத்தார். 

## குறிப்புகள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:2009 தமிழ்த் திரைப்படங்கள்
பகுப்பு:முரளி நடித்த தமிழ்த் திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:எஸ். வி. சேகர் நடித்த திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்
தில்லி கால்பந்து அணி

**தில்லி கால்பந்து அணி** (*Delhi football team*) சந்தோசு கோப்பை கால்பந்து போட்டியில் தில்லி நகரத்தைப் பிரதிநிதித்துவப்படுத்தும் ஓர் இந்திய கால்பந்து அணியாகும். 
சந்தோசு கோப்பை இறுதிப் போட்டி வரை இந்த அணி இரண்டு முறை முன்னேறியுள்ளது. மேலும் 1944-45 ஆம் ஆண்டு காலத்தில் ஒரு முறை மட்டுமே இந்த அணியினர் சந்தோசு கோப்பையை வென்றுள்ளனர்..
மார்ச் 1 முதல் 15 வரை ஜலந்தர் மற்றும் லூதியானாவில் நடைபெற்ற சந்தோசு கோப்பைக்கான 69 ஆவது மூத்தோர் தேசிய கால்பந்து சாம்பியன் பட்டப்போட்டியின் இறுதி சுற்றில் 20 பேர் கொண்ட தில்லி கால்பந்து அணியை அபிசேக் ராவத் வழிநடத்தினார். 
## மேற்கோள்கள்

பகுப்பு:இந்தியாவில் காற்பந்து
பிரதி ஞாயிறு 9 மணிமுதல் 10.30 வரை

**பிரதி ஞாயிறு 9 மணிமுதல் 10.30 வரை** (*Prathi Gnayiru 9 Manimudhal 10.30 Varai*)  என்பது 2006ஆம் ஆண்டு  வெளியான  தென்னிந்திய தமிழ் திரைப்படம் ஆகும். இப்படமானது *ராஜா கி ஆயேகி பாரத்* என்ற இந்தி படத்தின் மறு ஆக்கம்  ஆகும்.

## கதை
பிரதி ஞாயிறு 9 மணிமுதல் 10.30 வரை திரைப்படமானது சுரேஷ் (ரமேஷ்), ரெமோ ( கருணாஸ் ), முருகன் (பாலாஜி), சீதாராமன் (ரவி) ஆகிய நான்கு கல்லூரி மாணவர்களின் வாழ்கையைப் பற்றியதாக உள்ளது. ஒரு விடுமுறை காலப் பயணத்தின்போது போது கல்யாணியை ( கல்யாணி ) ஒரு பாலியல் தொழிலாளியாக தவறாகக் கருதி, இந்த மாணவர் கும்பல் அவளை பாலியல் வண்புணர்வு செய்கிறது. அவர்கள் தாங்கள் செய்த தவறை அறிந்து,  அவசரமாக சென்னைக்குத் திரும்புகிறார்கள்.

சுரேஷை அவரது தந்தையின் (டெல்லி கணேஷ்) வற்புறுத்தலின் பேரில் தூரத்து உறவுக்காரப் பெண்ணை திருமணம் செய்து கொள்கிறார். திருமணத்திற்குப் பிறகுதான், அவரது மனைவி கல்யாணியைப் போலவே இருக்கிறாள் என்பது அவனுக்குத் தெரிகிறது. இது ரமேஷின் நண்பர்களுக்கும் சங்கடத்தை ஏற்படுத்துகிறது.

இதைத் தொடர்ந்து நடக்கும் நிகழ்வுகளானது கல்யாணி தன் கணவனின் நண்பர்களைப் பழிவாங்குவதாக ஆகிறது. அவர்கள் செய்த தவறை அவர்கள் உணர்ந்தார்களா என்பது மீதமுள்ள கதையோட்டமாக உள்ளது. இறுதியில் கல்யாணி சுரேஷை மிளகாய் புகையை சுவாசிக்க வைத்து கொன்றுவிடுகிறாள்.

## நடிகர்கள்

* ரமேஷ் சுரேஷாக
* கல்யாணியாக கல்யாணி
*  கருணாஸ் ரெமோவாக
* பாலாஜி
* ரவி
* வையபுரி
* டெல்லி கணேஷ்
*  வெண்ணிற ஆடை மூர்த்தி 
* குயிலி

## குறிப்புகள்

பகுப்பு:2006 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
சாடிவயல்

**சாடிவயல்** () என்பது தமிழ்நாட்டின் கோயம்புத்தூர் மாவட்டம், கோயம்புத்தூர் தெற்கு வட்டம், தொண்டாமுத்தூர் ஊராட்சி ஒன்றியம், மத்துவராயபுரம் ஊராட்சியில் அமைந்த சிற்றூர் ஆகும். இது கோயம்புத்தூர் நகரத்திற்கு மேற்கே 34 கிலோ மீட்டர் தொலைவிலும், தொண்டாமுத்தூரிலிருந்து 12 கிலோ மீட்டர் தொலைவிலும், மேற்கு தொடர்ச்சி மலையடிவாரத்தில் அமைந்துள்ளது.

கடல் மட்டத்திலிருந்து சுமார் 523 மீட்டர் உயரத்தில்,  என்ற புவியியல் ஆள்கூறுகள் கொண்டு, சாடிவயல் புறநகர்ப் பகுதி அமையப் பெற்றுள்ளது.

ரூ.8 கோடி செலவில், சாடிவயல் பகுதியில் புதிய யானைகள் முகாம் ஒன்று அமைக்கப்பட தமிழ்நாடு அரசு அரசாணை வெளியிடப்பட்டுள்ளது.

சாடிவயல் பகுதியானது, தொண்டாமுத்தூர் (சட்டமன்றத் தொகுதி) வரம்புக்குட்பட்டதாகும். மேலும், இப்பகுதி பொள்ளாச்சி மக்களவைத் தொகுதி சார்ந்தது.

## மேற்கோள்கள்

## வெளி இணைப்புகள்
* GeoHack - சாடிவயல்

பகுப்பு:கோயம்புத்தூர் மாவட்டத்திலுள்ள கிராமங்கள்
வண்ண ஜிகினா

**வண்ண ஜிகினா** (*Vanna Jigina*) என்பது 2015 ஆம் ஆண்டு வெளியான தமிழ் நகைச்சுவைத் திரைப்படம் ஆகும். நந்தா பெரியசாமி எழுதி இயக்கிய இப்படத்தில் விஜய் வசந்த் மற்றும் சான்யதாரா ஆகியோர் முக்கிய கதாபாத்திரங்களில் நடித்துள்ளனர். சிங்கம்புலி, ரவி மரியா, அஸ்வின் ராஜா உள்ளிட்டோர் பிற பாத்திரங்களை ஏற்று நடித்துள்ளனர். படத்திற்கான இசையை ஜான் பீட்டர்ஸ் அமைத்துள்ளார்.  படம் 2015 ஆகத்தில் கலவையான விமர்சனங்களுடன் வெளியானது.

## நடிகர்கள்

* விஜய் வசந்த் பாவாடையாக
* சான்யதாரா ஏஞ்சல் பிரியா
* சிங்கம்புலி
* ரவி மரியா
* அஸ்வின் ராஜா
* டவுட் செந்தில்
* சுகு வெங்கட் கிஷோர் குமார்
* அன்சன்பால்
* ஸ்ரீதேவி கருகமணியாக
* தேவ் ஆனந்த்
* சாய் பரத்
* ஏ. ரோசன்
* ஜியார்ஜ்
* சாய்சரன்
* ஆர். பாலகிருஷ்ணன்
* பி. பாலாஜி
* பிரீத்தி
* பவித்ரா
* ராசியா

## தயாரிப்பு
இப்படமானது 2014 சூலையில் *ஜிகினா* என்ற பெயரில் தொடங்கப்பட்டது. பின்னர் படம் தணிக்கை செய்யப்படுவதற்கு முன்பு *வண்ண ஜிகினா என்று பெயர் மாற்றபட்டது*. இயக்குநர் என். லிங்குசாமி படத்தின் உரிமைகளை வாங்கி தனது தயாரிப்பு நிறுவனமான திருப்பதி பிரதர்ஸ் பதாகையின் கீழ் வெளியிட முடிவு செய்ததை அடுத்து இந்த படம் மேலும் ஊடக கவனத்தை ஈர்த்தது. சமூக ஊடகங்களை உள்ளடக்கிய ஒரு கருப்பொருளைக் கொண்ட *ஜிகினா*, பழைய தமிழ் படங்களின் காட்சிகளை விவரிக்கும் தொடர்ச்சியான *மீம்சின்* மூலம் இணையத்தில் விளம்பரப்படுத்தப்பட்டது.

## இசை
படத்திற்கான இசை ஜான் பீட்டர் அமைத்தார். படத்தின் இசை வெளியீடு 2015 சூலையில் நடந்தது. நிகழ்வில் *[[காக்கா முட்டை (திரைப்படம்)|காக்கா முட்டை]]* (2015) திரைப்படத்தின் விக்னேஷ், ரமேஷ் ஆகியோர் சிறப்பு விருந்தினர்களாக கலந்து கொண்டனர்.

* "ரோசாபூ" - ஹரிஹரசுதன்
* "காதோடே" - சுர்ஜித், வினையதா
* "அய்யோ என் இதயத்துள்ளே" - ஜெயமூர்த்தி

## வெளியீடு
இந்தப் படம் 2015 ஆகத்தில் வெளியாகி, கலவையான விமர்சனங்களைப் பெற்றது. தி இந்து நாளேட்டைட்ச் சேர்ந்த ஒரு விமர்சகர் இதை "பிற்போக்கான" என்று முத்திரை குத்தியதுடன், கரிய நிறத்தவர்களை தாழ்ந்தவர்களாக சித்தரிக்கும் கருப்பொருளை விமர்சித்தார்.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:2015 தமிழ்த் திரைப்படங்கள்
செந்தமிழ்ப் பாட்டு

**செந்தமிழ்ப் பாட்டு** (*Senthamizh Paattu*) 1992 ஆம் ஆண்டு தீபாவளி வெளியீடாக வந்த இந்தியத் தமிழ்த் திரைப்படமாகும். பி. வாசு கதை எழுதி இயக்கிய இப்படத்தில் பிரபு, சுகன்யா ஆகியோர் நடித்திருந்தனர். சலிம் கௌஸ் துணை வேடத்தில் நடித்தார். இப்படத்திற்கு  விஸ்வநாதன் - இளையராஜா ஆகியோர் இணைந்து இசையமைத்தனர். இப்படம் தெலுங்கில் ராஜசேகர் நடிக்க *அம்மா கொடுக்கு* என்ற பெயரிலும்,  கன்னடத்தில்   வீ. ரவிச்சந்திரன் நடிக்க, துவாரகேஷ் இயக்க *ரசிகா* என்ற பெயரில் மறு ஆக்கம் செய்யப்பட்டது.

## நடிகர்கள்

*பிரபு - பாலசுப்ரமணியன்/பாலா
*சுகன்யா - துர்காதேவி/துர்கா
*கஸ்தூரி - சண்மதி
*சுஜாதா - கலைவாணி (பாலாவின் தாய்)
*இரவிக்குமார் - இரவி (பாலாவின் தந்தை )
*சலிம் கௌஸ் - இராஜரத்னம் (துர்காவின் தந்தை, எதிர்மறைப் பாத்திரம்)
*கசான் கான் - பூபதி (எதிர்மறைப் பாத்திரம்)
*விஜயகுமார் - இரங்கசாமி (சண்மதியின் தந்தை, கல்லூரி துணைவேந்தர்)
*மஞ்சுளா - மீனாட்சி (சண்மதியின் தாய்)
*கவிதா - இராஜேஸ்வரி (துர்காவின் சிற்றன்னை)
*கவுண்டமணி - முருகேசன் (பாலாவின் நண்பர்) 
*வி. கோபாலகிருட்டிணன் - (இரவியின் தந்தை, பாலாவின் தாத்தா)
*எல். ஐ. சி. நரசிம்மன் - கல்லூரி பேராசிரியர்
*பொன்னம்பலம் - சண்டை போடுபவர்
*சக்தி - சிறுவன் பாலா
*மயில்சாமி - கோணவாயன்

## தயாரிப்பு
பி. வாசு இயக்க பிரபு நடித்த  குடும்ப நாடகப்படமான *[[என் தங்கச்சி படிச்சவ]]* (1988) வெற்றியானது. இவர்கள் இணைந்து இதே வகையிலான படங்களான *[[சின்னத் தம்பி]]* (1991), *செந்தமிழ் பாட்டு* (1992) போன்ற படங்கள் அடுத்தடுத்து வெளியாக காரணமாயிற்று.

## இசை
படத்திற்கான இசையை விசுவநாதன், இளையராஜா இணைந்து மேற்கொண்டனர்.

## வெளியீடும் வரவேற்பும்
*செந்தமிழ்ப் பாட்டு* தீபாவளிக்கு முன்னதாக 1992 அக்டோபர் 25 அன்று வெளியிடப்பட்டது. *இந்தியன் எக்ஸ்பிரஸ்* இதை வாசுவின் முந்தைய திரைப்படமான *[[சின்னத் தம்பி]]*யின்  "மூலத்தில் மாற்றமில்லாத சாயல்" கொண்டது என்று குறிப்பிட்டது.

## மேற்கோள்கள்

## வெளி இணைப்புகள்
* 

பகுப்பு:மறு ஆக்கம் செய்யப்பட்ட தமிழ்த் திரைப்படங்கள்
பகுப்பு:பி. வாசு இயக்கிய தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:1992 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:சுஜாதா நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:சுகன்யா நடித்த திரைப்படங்கள்
கட்டுமரக்காரன்

**கட்டுமரக்காரன்** (*Kattumarakaran*) என்பது  1995 ஆம் ஆண்டு வெளியான தமிழ் நாடகத் திரைப்படம் ஆகும். பி. வாசு இயக்கிய இப்படத்தில் பிரபு, புதுமுகம் ஈவா கிரோவர், சங்கவி ஆகியோர் முக்கிய வேடங்களில் நடித்தனர். திரைப்படப் பாடல்களுக்கு இளையராஜா இசையமைத்தார். படம் 15 சனவரி 1995 அன்று வெளியானது. இப்படம் தெலுங்கில் *சாகர் கன்யா* என மொழிமாற்றம் செய்யப்பட்டது.

## கதை
முத்தழகு ( பிரபு ) கட்டுமரத்தில்  பணிபுரியும் ஒரு மீனவர். அவர் தன் முதலாளியிடம் ( ஆனந்த் ராஜ் ) பணிபுரிகிறார். ஒரு நாள், அவர் வைதேகி ( ஈவா கிரோவர் ) என்ற மர்மப் பெண்ணைக் காப்பாற்றுகிறார்.

## நடிகர்கள்

*பிரபு - முத்தழகு
*அஞ்சலி - வைதேகி
*சங்கவி
*தேஜ் சப்ரு - இராஜ இராஜமாணிக்கம்
*ஆனந்தராஜ் - முத்தழகின் முதலாளி
*ஸ்ரீவித்யா - இராஜலட்சுமி
*நிழல்கள் ரவி - முத்தழகின் மைத்துனர்
*மா. நா. நம்பியார் - வைதேகியின் தாத்தா
*மோகன் ராமன் - செந்தில்நாதன்
*கசான் கான் - ஜானி
*சிவசந்திரன் - விஜயராகவன்
*செந்தில்
*ஆர். எஸ். சிவாஜி
*தியாகு
*வெங்கல் ராவ் - கால்நடை வளர்ப்பவர்

## இசை
இப்படத்தின் பாடல்களுக்கான இசையை இளையராஜா அமைத்தார். 1995 இல் வெளியிடப்பட்ட இசைப்பதிவில், வாலி எழுதிய ஆறு பாடல்கள் உள்ளன. இப்படத்தில் பின்னணி இசையை மட்டும் தேவா அமைத்தார். 

## மேற்கோள்கள்

## வெளி இணைப்புகள்
* கட்டுமரக்காரன் 

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:1995 தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
தோல்கழற்றல்

உயிரியலில், **தோல்கழற்றல்** (*ecdysis*) என்பது, முதுகெலும்பிலிகளில் கணுக்காலிகள் (பூச்சிகள், ஓடுடைய கணுக்காலிகள், Chelicerata, பலகாலிகள்), உருளைப்புழுக்கள், வேறும் சில சிறிய தொகுதிகளை உள்ளடக்கிய புரொட்டோஸ்டோம் வகை விலங்குகளில் புறத்தோல் கழற்றப்படும் அல்லது உதிர்க்கப்படும் செயல்முறையாகும். பொதுவாக இவ்வகை விலங்குகளில் புறத்தோலானது நெகிழ்வற்ற புறவன்கூட்டைக் கொண்டிருப்பதனால், வளர்ச்சியின்போது பெரிதாகும் உடலுக்கு ஈடு கொடுப்பதற்காகப் புறத்தோல் கழற்றப்பட்டு, புதிய, பெரிய மேலுறை உருவாகும்.

கணுக்காலிகளில் தோல்கழற்றலின் பின்னர், ஓரிரு மணித்தியாலங்களில் புதிய மேலுறையானது தோல் பதப்படுத்தல் செயல்முறையை ஒத்த ஒரு செயல்முறை மூலம் இறுக்கமடைந்து, மீண்டும் புதிய புறவன்கூடு உருவாகிவிடும்.

இவ்வகை விலங்குகள் வழக்கமாக, அவற்றின் வாழ்க்கை வட்டத்தின் குறிப்பிட்ட காலங்களில் அல்லது ஒரு ஆண்டின் குறிப்பிட்ட நேரங்களில் தமது உடலின் ஒரு பகுதியை (பெரும்பாலும், வெளிப்புற அடுக்கு) வெளியேற்றும்.

## மேற்கோள்

பகுப்பு:நடத்தையியல்
ஏடி16 (மரபணு)

ஆல்சைமர் நோய் 16 என்பது ஒரு புரதமாகும். இது மனிதர்களில் **AD16 [[மரபணு|மரபணுவின்]]** வெளிப்பாட்டினால் உருவாகிறது. இதனால் ஏற்படும் ஆல்சைமர் நோயின் காரணமாக நரம்பியல் சிதைவுகள் ஏற்படும்.

## மேற்கோள்கள்

பகுப்பு:மரபணுக்கள்
தினா சனிச்சர்

**தினா சனிச்சர்** (Dina Sanichar) ஒரு காடு வாழ் குழந்தையாவார். இவர் 1866 முதல் 1894 வரையான காலத்தில் வாழ்ந்துள்ளார். 1872 ஆம் ஆண்டில் இந்தியாவின் உத்தரப்பிரதேசத்தில் உள்ள  ஆக்ரா நகருக்கு அருகில் சிக்கந்திராவில் ஒரு குகையில் ஓநாய்களுக்கிடையில் 10 வயதாக இருந்தபோது இவர் கண்டறியப்பட்டார். புலந்த்சார் வேட்டைக்காரர்கள் இவரை அப்போது கண்டுபிடித்தனர்.  இருபது ஆண்டுகளுக்கும் மேலாக மற்ற மனிதர்களிடையே தினா சேர்ந்து வாழ்ந்தார். புகைப்பிடிக்க கற்றுக் 
கொண்டாலும் கடைசி வரை பேச மட்டும் கற்றுக் கொள்ளவில்லை. வாழ்நாள் முழுவதும்  பலவீனமடைந்தவராகவே இருந்தார்..
## மேற்கோள்கள்

பகுப்பு:1866 பிறப்புகள்
பகுப்பு:1894 இறப்புகள்
பகுப்பு:இந்தியர்கள்
தபோசிரிஸ் மக்னா

**தபோசிரிஸ் மக்னா** (**Taposiris Magna**), பண்டைய எகிப்தை கிமு 280 முதல் 270 முடிய ஆண்ட கிரேக்க தாலமிப் பேரரசர்  இரண்டாம் தாலமியால், வடக்கு எகிப்தில் நிறுவப்பட்ட பண்டைய நகரம் ஆகும். இந்நகரத்தில் எகிப்தியக் கடவுள் ஒசிரிசு கோயில் உள்ளது. தபோசிரிஸ் மக்னா என்பதற்கு *ஒசிரிஸ் கடவுளின் கோயில்*  எனப்பொருளாகும். இந்நகரம் எகிப்திய கிரேக்க மன்னர்கள்  இரண்டாம் தாலமி மற்றும்  நான்காம் தாலமிகளால் கிமு 280 - 270களில் நிறுவப்பட்டதாகும். 

கிமு 332-இல் எகிப்தை வென்ற பேரரசர் அலெக்சாந்தர் இப்பகுதியில் தனது பெயரில் அலெக்சாந்திரியா  எனும் நகரத்தை நிறுவினார். அலெக்சாந்திரியா நகரத்திற்கு வெளிப்புறத்தில் நிறுவப்பட்ட தபோசிரிஸ் மக்னா நகரம், தாலமி வம்ச அரச குடும்பத்தினர் சமயச் சடங்குகள் செய்யும் மையமாகவும்,  எகிப்தியக் கடவுள் ஒசிரிசு கோயிலாகவும் விளங்கியது.
 
## அண்மைய அகழாய்வுகள்
பிப்ரவரி, 2021-இல் அலெக்சாந்திரியா நகரத்திற்கு வெளிப்புறத்தில் அமைந்த பண்டைய தபோசிரிஸ் மக்னா நகரத்தில் நடைபெற்ற அகழாய்வில், 2,000 ஆண்டுகள் பழமையான, தாலமி வம்ச காலத்து,  16 மம்மிகள் கண்டுபிடிக்கப்பட்டது. இதில் இரண்டு மம்மிகளின் வாயில் தங்க நாக்குகள் இருந்தது கண்டுபிடிக்கப்பட்டது.  பண்டைய எகிப்தியர்கள் இறப்பிற்கு பிந்தைய வாழ்க்கையின் போது எகிப்தியக் கடவுள் ஒசிரிசுடன் பேசுவதற்காக இந்த நாக்கு பொருத்தியதாக அறியப்படுகிறது. 

## மேற்கோள்கள்

பண்டைய எகிப்து
பகுப்பு:பண்டைய நகரங்கள்
பகுப்பு:எகிப்திய நகரங்கள்
பகுப்பு:எகிப்தில் உள்ள தொல்லியல் களங்கள்
நமீப் நீண்ட காது வௌவால்

பகுப்பு:பாலூட்டிகள்
**நமீப் நீண்ட காது வௌவால்** (*லேபோடிசு நமீபென்சிசு*) நமீபியாவில் காணப்படும் வெசுபெர்டிலியோனிடே குடும்பத்தில் உள்ள வெசுபர் வௌவால்களில் ஒரு வகையாகும் . இது உலர் புன்னிலம் மற்றும் மிதமான பாலைவனப் பகுதிகளில் காணப்படும்.

## மேற்கோள்கள்
ஆலனின் பெரிய காது வௌவால்

பகுப்பு:பாலூட்டிகள்
பகுப்பு:தீவாய்ப்பு கவலை குறைந்த இனங்கள்
**ஆலனின் பெரிய காது வௌவால்** (*Allen's big-eared bat*)*(இடியோனிக்டெரிசு பைலோடிசு)* வெசுபர் குடும்ப வெளவாலில் *இடியோனிக்டெரிசு* பேரினத்தின்கீழ் உள்ள ஒரேயொரு சிற்றினமாகும். இது மெக்சிக்கோ மற்றும் அமெரிக்காவில் அரிசோனா, கலிபோர்னியா, நெவாடா, நியூ மெக்சிகோ, யூட்டா, மற்றும் கொலராடோ  பகுதிகளில் காணப்படுகிறது.

## விளக்கம்
*இடியோனிக்டெரிசு* என்பது 8 முதல் 16 கிராம் எடையுள்ள பெரிய காதுகளைக் கொண்ட வௌவால் ஆகும். இதன் முதுகுபுறத்தில் நீண்ட மென்மையான உரோமங்கள் காணப்படும். இதனுடைய உரோமங்கள் கருப்பு நிறத்தில் அதனுடைய நுனிப்பகுதியானது மஞ்சள்-சாம்பல் நிறத்தில் காணப்படும். *இடியோனிக்டெரிசின்* தோள்பட்டையில் கருப்பு நிற சிறு பட்டை காணப்படும். காதுகளின் பின்புறத்தில் உரோம கொத்து வெண்ணிறத்திலும், வயிற்றுப்புறத்தில் கருப்பு உரோமம் வெளிர் நுனியுடன் காணப்படும். கல்கார் குறைந்த கீல் கொண்டுள்ளது. யூரோபடேஜியத்தில் 12 முதல் 13 குறுக்கு விலா எலும்புகள் உள்ளன. ரோஸ்ட்ரம் தட்டையாகவும் அகலமாகவும் உள்ளது.

*இடியோனிக்டெரிஸ் பைலோடிசு* புறத்தோற்றம் வெளிர் பூச்சிகளைப் போன்ற வெளிப்புற உருவ *அமைப்பைக்* கொண்டுள்ளது. நிலையான பூச்சிகளை மேற்பரப்புகளிலிருந்து பிடிப்பதற்குத் தேவையான தகவமைப்பினைக் கொண்டுள்ளன. இதைச் செய்ய, இவை நீண்ட டிரகாய், காதுகளையும், மற்றும் சறுக்கிப் பறத்தலையும், மெலிந்த தாடைகளையும் கொண்டுள்ளன. ஆலனின் பெரிய- காது வௌவால் (*இடியோனிக்டெரிசு பைலோடிசு*) என்பது வட அமெரிக்காவில் உள்ள வௌவால்களில் நீண்ட, நிலையான அதிர்வெண்-பண்பேற்றப்பட்ட விலங்கு எதிரொலியினை வௌவால் ஆகும்.

## வரம்பு மற்றும் வாழ்விடம்
ஆலனின் பெரிய காது வௌவால் மெக்சிக்கோ மற்றும் அமெரிக்காவின் தென்மேற்கு மலைப்பகுதிகளில் வாழ்கிறது. இந்த இனம், 855 மீ முதல் 3,225 மீ வரையிலான உயரத்தில் காணப்படும். பெரும்பாலான வௌவால்கள் 1,100 மீ முதல் 2,500 மீ வரை உயரத்தில் வாழ்கின்றன.

## மேற்கோள்கள்
சீதா அருவி

**சீதா அருவி** என்பது இந்தியாவின் சார்க்கண்ட் மாநிலத்தில் ராஞ்சி மாவட்டத்தில் அமைந்துள்ள ஒரு நீர்வீழ்ச்சியாகும்.  

## விளக்கம்
சீதா நீர்வீழ்ச்சி இராது ஆற்றின் துணை நதியான இராஞ்சி நதியில் உள்ளது. இந்நீர்வீழ்ச்சி  உயரத்திலிருந்து விழுகின்றது.

## அமைவிடம்
ராஞ்சி மாவட்டத்தில் அமைந்துள்ள சீதா நீர்வீழ்ச்சி ராஞ்சிக்கு கிழக்கே 40 கிலோமீட்டர் தொலைவில் ராஞ்சி-புருலியா சாலை அல்லது தேசிய நெடுஞ்சாலை 32-ல்  உள்ளது.

## மேற்கோள்கள்

பகுப்பு:ராஞ்சி மாவட்டம்
பகுப்பு:Coordinates not on Wikidata
பகுப்பு:ஜார்க்கண்டின் அருவிகள்
பலராம் சிவராமன்

**பலராம் சிவராமன்**  (Balaram Sivaraman)  ஓர் இந்திய ஆட்சிப்பணி அலுவலர் ஆவார். இவர்  ஓர் எழுத்தாளராகவும் இருந்தார். இந்திய பாதுகாப்புத் துறையின் ஆறாவது செயலாளர் ஆகவும் பணிபுரிந்துள்ளார். 1969 ஆம் ஆண்டின் புத்தாண்டு தினத்தில் அவர் இப் பதவியை ஏற்று 1970 ஆம் ஆண்டு  நவம்பர் மாதம் 30 வரை பதவியில் இருந்தார். 1971 ஆம் ஆண்டு  இந்திய அரசு நாட்டின் இரண்டாவது மிக உயர்ந்த குடிமை விருதான பத்ம விபூசன் விருதினை இவருக்கு வழங்கிச் சிறப்பித்தது.

## மேற்கோள்கள்

பகுப்பு:இந்திய ஆட்சிப் பணி அலுவலர்கள்
பகுப்பு:பத்ம விபூசண் விருது பெற்றவர்கள்
கிருஷ்ணா (1996 தமிழ் திரைப்படம்)

**கிருஷ்ணா** (*Krishna*) என்பது 1996 ஆம் ஆண்டு வெளியான தமிழ் காதல் நாடகத்  திரைப்படம் ஆகும். ராஜா கிருஷ்ணமூர்த்தி எழுதி இயக்கிய  இப்படத்தில் பிரசாந்த், கஸ்தூரி, ஹீரா ஆகியோர் முக்கிய வேடங்களில் நடித்துள்ளனர். எஸ். ஏ. ராஜ்குமார் இப்படத்திற்கு இசையமைத்தார். இப்படத்திற்கு கலவையான விமர்சனங்கள் கிடைத்தன.

## நடிகர்கள்

* பிரசாந்த் கிருஷ்ணாவாக
*  கஸ்தூரி லிசியாக
*  ஹீரா தாராவாக
*   நாசர் உதவி ஆணையர் தர்மராஜாக
*  ரேகா ஆனந்தியாக
* சத்தியப்பிரியா லிசியின் தாயாக 
*  சின்னி ஜெயந்த் தேவ்சாக
*  கிட்டி லிசியின் தந்தையாக
*  பாண்டு காவலராக

## இசை
இப்படத்திற்கு எஸ். ஏ. ராஜ்குமார் இசையமைத்தார்.

## குறிப்புகள்

பகுப்பு:1996 தமிழ் நூல்கள்
பகுப்பு:இந்தியத் தமிழ்த் திரைப்படங்கள்
பகுப்பு:எஸ். ஏ. ராஜ்குமார் இசையமைத்த திரைப்படங்கள்
பகுப்பு:பிரசாந்த் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:ரேகா (தென்னிந்திய நடிகை) நடித்த திரைப்படங்கள்
மூன்றாம் தாலமி

**மூன்றாம் தாலமி** (**Ptolemy III Euergetes**)  பணைய எகிப்தை ஆண்ட கிரேக்க தாலமி வம்சத்தின்  மூன்றாவது பேரரசர் ஆவார். இவர் பண்டைய எகிப்தை கிமு 246 முதல் 222 முடிய 24 ஆண்டுகள் ஆட்சி செய்தார். இவரது ஆட்சிக் காலத்தில் மத்திய கிழக்கிலும், நூபியா பகுதிகளிலும், தாலமி பேரரசை போர்கள் மூலம்  விரிவாக்கம் செய்தார். மூன்றாம் தாலமி எகிப்தியக் கடவுள் ஓரசுக்கு  எட்ஃபூ கோயில் கட்டினார்.  மூன்றாம் தாலமி தெற்கு எகிப்து மற்றும் வடக்கு எகிப்திய நகரங்களில் ஓரசு போன்ற எகிப்தியக் கடவுள்களுக்கு கோயில்களை எழுப்பினார். 
மேலும் மூன்றாம் தாலமி, தெற்கு எகிப்தில் ஓரசு கடவுளுக்கு எட்ஃபூ எனுமிடத்தில் கோயிலைக் கட்டினார்.

## இதனையும் காண்க
* தாலமி வம்சம்
## மேற்கோள்கள்

### ஆதார நூற்பட்டியல்

* 
*

## வெளி இணைப்புகள்
* Ptolemy Euergetes&nbsp;I at LacusCurtius — (Chapter&nbsp;VI of E.&nbsp;R&nbsp;Bevan's *House of Ptolemy*, 1923)
* Ptolemy III — (Royal Egyptian Genealogy)
* Ptolemy III Euergetes entry in historical sourcebook by Mahlon H. Smith
* Bust of Ptolemy III from Herculaneum - now in the Museo Nazionale, Naples.

பண்டைய எகிப்து
பகுப்பு:எகிப்தின் வரலாறு
பகுப்பு:பண்டைய வரலாறு
பகுப்பு:எகிப்திய மன்னர்கள்
*
பகுப்பு:பண்டைய கிரேக்க நபர்கள்
கோனார் அணை

தாமோதர் பள்ளத்தாக்கு கழகத்தின் முதல் கட்டத்தில் சேர்க்கப்பட்ட நான்கு பல்நோக்கு அணைகளில் **கோனார் அணை** (*Konar Dam*) இரண்டாவது ஆகும். இது இந்திய மாநிலமான ஜார்க்கண்டில் ஹசாரிபாக் மாவட்டத்தில் தாமோதர் ஆற்றின் துணை நதியான கோனார் ஆற்றின் குறுக்கே கட்டப்பட்டு 1955இல் திறக்கப்பட்டது. இந்த இடம் இயற்கையான அழகினை கொண்டுள்ளதால் பொழுதுபோக்கு இடமாக உருவாக்கப்பட்டுள்ளது.

## நிலவியல்

### இடம்
கோனார் அணையின் அமைவிடம்  .

கோனார் அணை  நீளமும்  உயரமும் 27.92 சதுர கிலோ மீட்டர் நீர் கொள்ளவு திறனுடையது2.

குறிப்பு: இதனுடன் வரைபடம் மாவட்டத்தின் குறிப்பிடத்தக்க சில இடங்களை வழங்குகிறது. வரைபடத்தில் குறிக்கப்பட்ட எல்லா இடங்களும் பெரிய முழுத்திரை வரைபடத்தில் இணைக்கப்பட்டுள்ளன.

## டி.வி.சி கண்ணோட்டம்
thumb|300x300px| 1949இல் கோனார் அணை தளத்தில் கணக்கெடுப்பு பணிகள்
thumb|300x300px| தாமோதர் பேசின்
1943ஆம் ஆண்டு ஏற்பட்ட பேரழிவு வெள்ளத்தின் விளைவாக, வங்காள ஆளுநர் தாமோதர் வெள்ள விசாரணைக் குழுவை நியமித்துத் தீர்வு காண நடவடிக்கைகளைப் பரிந்துரைத்தார். இது அமெரிக்காவில் டென்னசி பள்ளத்தாக்கு ஆணையத்திற்கு ஒத்த அதிகாரத்தை உருவாக்க பரிந்துரைத்தது. டி.வி.ஏ இன் மூத்த பொறியியலாளர் டபிள்யூ. எல். வூர்டுயின் ஆரம்ப அறிக்கையைத் தயாரித்தார். அதில் வெள்ளக் கட்டுப்பாடு, நீர்ப்பாசனம், மின் உற்பத்தி மற்றும் வழிசெலுத்தல் ஆகியவற்றை அடைய வடிவமைக்கப்பட்ட திட்டத்தின் சுருக்கமாக அது இருந்தது. இதன் விளைவாக, தாமோதர் பள்ளத்தாக்கு கழகம் 1948ஆம் ஆண்டில் ஒட்டுமொத்தமாக பள்ளத்தாக்கு வளர்ச்சி மற்றும் மேலாண்மைக்காக நடைமுறைக்கு வந்தது. வூர்டுயின் எட்டு அணைகள் மற்றும் தடுப்பணை கட்டுமானத்தினை முன்மொழிந்தார். ஆனால் இது பின்னாளில், நான்கு அணைகளோடு அமல்படுத்த முடிவு செய்யப்பட்டது. திலையா, கோனார், மைதான் மற்றும் பஞ்செட் மற்றும் துர்காபூர் தடுப்பணை இவற்றுள் அடங்கும்.

முதல் அணை திலையா பராக்கர் ஆற்றின் குறுக்கே 1953இல் கட்டப்பட்டது. கோனார் ஆற்றின் குறுக்கே இரண்டாவது அணை 1955இல் திறக்கப்பட்டது. மைதானில் பராகர் குறுக்கே மூன்றாவது அணை 1957இல் திறக்கப்பட்டது. பஞ்செட்டில் தாமோதருக்கு குறுக்கே நான்காவது அணை 1959இல் திறக்கப்பட்டது.

## போக்குவரத்து
கோனார் அணை ஹசாரிபாக்கின் தென்கிழக்கே  தொலைவில் அமைந்துள்ளது.

## மேற்கோள்கள்

## வெளி இணைப்புகள்

பகுப்பு:ஹசாரிபாக் மாவட்டம்
பகுப்பு:சார்க்கண்டில் உள்ள அணைகள்
பகுப்பு:Coordinates on Wikidata
அபு பகாம்

**அபு பஹாம்** (Abu Baham) என்பது பஹ்ரைன் இராச்சியத்தின் வடக்கு பகுதியில் அமைந்துள்ள ஒரு சிறிய கிராமமாகும். இந்தக் கிராமம், தலைநகரான மனாமாவின் மேற்கு புறநகர் பகுதியில் அமைந்துள்ளது,   இந்தக் கிராமம் வடக்கு கவர்னரேட் நிர்வாக பிராந்தியத்தின் கீழ் உள்ளது. இந்தக் கிராமம் அல் முசல்லாவிற்கு தெற்கே, காமிஸ் கிராமத்திற்கு மேற்கே மற்றும் செஹ்லாவின் கிழக்கே அமைந்துள்ளது.

## மேற்கோள்கள்

பகுப்பு:பகுரைனின் நகரங்கள்
இஞ்சினுவிட்டி உலங்கு வானூர்தி

**இஞ்சினுவிட்டி தானியங்கி உலங்குவானூர்தி** (*Ingenuity robotic helicopter*) என்பது ஒரு தானியங்கி நாசா உலங்கு வானூர்தி ஆகும், இது செவ்வாய் 2020 திட்டத்தின்கீழ் 2021 முதல் 2024 வரை செவ்வாய்க் கோளில் இயங்கியது. இவ்வானூர்தி 2021 பெப்ரவரி 18 அன்று தரையிறங்கிய பெர்சீவியரன்சு தளவுலவியின் அடிப்பகுதியில் இணைக்கப்பட்டு செவ்வாய்க்கு வந்தது. 2021 ஏப்ரல் 19 இல், முதலாவது புவிக்கப்பாலான வானூர்திப் பயணத்தை மேற்கொண்டது. மொத்தம் 72 பறப்புகளின் பின்னர், 2024 சனவரி 18 இல், செவ்வாய் மேற்பரப்பில் தரையிறங்கிய போது வானூர்தியின் சுழலித் தகடுகள் சேதமடைந்ததால், உலங்குவானூர்தி செயலிழந்து தனது திட்டத்தை முடித்துக் கொண்டது.

தளவுலவியும், உலங்குவானூர்தியும் 45 கிமீ அகலமான ஜெசிரோ குழியின் மேற்கு விளிம்பிற்கு அருகே ஒக்டேவியா இறங்கு தளத்தில் தங்கள் பணிகளைத் தொடங்கின. *இஞ்சினுவிட்டி*யின் பறப்புகள் புவியின் வளியை விட 0.6% அடர்த்தியான செவ்வாய்க் கோளின் மிக மெல்லிய வளிமண்டலத்தில் பறப்பது சாத்தியம் என்பதை உறுதிப்படுத்தியது. அத்துடன், புவியில் இருந்து நேரடியாகக் கட்டுப்படுத்தத் தேவையில்லை என்பதையும் நிரூபித்தது, வானொலி அலைகள் புவிக்கும் செவ்வாய்க்கும் இடையில் பயணிக்க கோள்களின் நிலையைப் பொறுத்து 5 முதல் 20 நிமிடங்கள் வரை எடுப்பதால், இஞ்சினுவிட்டியைக் கட்டுப்படுத்துவது நடைமுறைச் சாத்தியமற்றது. அதற்குப் பதிலாக, இஞ்சினுவிட்டி தானியக்கமாக பறப்புகளை நிகழ்த்தியது.

உலங்குவானூர்தி 30-சோல் தொழில்நுட்ப விளக்கத்தை நிகழ்த்தும் நோக்கத்துடன் அனுப்பப்பட்டது, 3-5 மீ (10-16 அடி) உயரத்தில் ஐந்து பறப்புகளை ஒவ்வொன்றும் 90 வினாடிகள் வரை செய்யக்கூடியதாக அமைக்கப்பட்டது. 2024 சனவரி 18 அன்று, உலங்குவானூர்தி அதன் 72-ஆவது பறப்பின்போது தரையிறங்கியபோது சேதமடைந்தது, அதனை அடுத்து நாசா உலங்குவானூர்தியின் ஓய்வை அறிவித்தது. இஞ்சினுவிட்டி 1,004 நாட்களில் மொத்தம் இரண்டு மணிநேரம், எட்டு நிமிடங்கள், 48 வினாடிகள் பறந்து, 17 கிலோமீட்டர் (11 மைல்) க்கும் அதிகமாகக் கடந்தது.

நாசாவின் ஜெட் புரொப்பல்சன் ஆய்வகம், ஏரோவைரன்மென்ட், நாசாவின் அமேசு ஆய்வு மையம், லாங்லி ஆய்வு மையம் ஆகியவை இணைந்து இஞ்சினுவிட்டியை வடிவமைத்தன.

## மேற்கோள்கள்

## வெளி இணைப்புகள்

* NASA Mars Helicopter webpage
* Mars Helicopter Technology Demonstrator. (PDF) – The key design features of the prototype drone.

பகுப்பு:அமெரிக்க விண்வெளித் திட்டங்கள்
பகுப்பு:செவ்வாய்த் திட்டங்கள்
பகுப்பு:2020 இல் அறிவியல்
இளங்கோவடிகள் விருது

**இளங்கோவடிகள் விருது** என்பது  தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2015 ஆம் ஆண்டு முதல் இந்த விருது வழங்கப்படுகிறது. இளங்கோவடிகளின் நடையையொட்டி புதிய காப்பியம் படைப்பவருக்கோ அல்லது சிலப்பதிகாரத்தின் புகழ் பரப்பி வருபவருக்கோ இந்த விருது அளிக்கப்படுகிறது. இந்த விருதுக்கு ஒரு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச்சான்றும் அளித்துச் சிறப்பிக்கப்படுகின்றனர்.

## விருது பெற்றவர்கள் பட்டியல்

## மேற்கோள்கள்

## புற இணைப்புகள்
* தமிழ் வளர்ச்சித் துறை வலைத்தளம் இளங்கோவடிகள் விருது பெற்றவர்கள்

பகுப்பு:தமிழ் வளர்ச்சித் துறை விருதுகள்
பத்மநாபன் நாயர்

**கலாமண்டலம் பத்மநாபன் நாயர்** (1928-2007) ஒரு சிறந்த கதகளி நிபுணராக இருந்தார். தென்னிந்திய மாநிலமான கேரளாவிலிருந்து பாரம்பரிய நடனம்-நாடகம் குறித்த ஒரு ஆசிரியராகவும், கோட்பாட்டாளராகவும், ஒரு சில உண்மை நூல்களை எழுதியவராகவும் இவரது திறன்களுக்காக அறியப்பட்டார். கதகளியின் குரு பட்டிக்கம்தோடி இராவுன்னி மேனனின் மகனான பத்மநாபன் நாயர் கேரள கலாமண்டலத்தின் ஆரம்பகால மாணவர்களில் ஒருவராக இருந்தார். பின்னர் இவர் அதன் ஆசிரியராக சேர்ந்து 1990இல் அதன் முதல்வராக ஓய்வு பெற்றார். இவர் 2007 ஏப்ரல் 3 அன்று, ஷொரனூரில் உள்ள தனது வீட்டில் காலமானார். அங்கு இவர் தனது மனைவியும் மோகினியாட்டத்தின் நிபுணரும், குருவுமான கலாமண்டலம் சத்தியபாமாவுடன் தங்கியிருந்தார்.

## ஆரம்பகால வாழ்க்கை
பத்மநாபன் நாயர் 1928 அக்டோபர் 7 ஆம் தேதி அப்போதைய பிரித்தானிய இந்தியாவின் வள்ளுவநாட்டில் (இப்போதைய பாலக்காடு மாவட்டம்) வெள்ளிநேழி என்ற கதகளி கிராமத்திற்கு அருகிலுள்ள குருவட்டூரில் பிறந்தார். தனது ஆரம்ப பள்ளிப்படிப்புக்குப் பிறகு, இவர் தனது பத்து வயதில் கலாமண்டலத்தில் சேர்ந்தார். இவரின் தந்தையே இவருக்கு குருவாக இருந்தர். அவரிடம் ஒரு தசாப்தத்திற்கும் மேலாக கலை வடிவத்தை கற்றுக்கொண்டார். பாரம்பரிய கதைக்களமான கிருட்டிணனின் "சுபத்ராதிருமணம்" என்ற நிகழ்ச்சி இவரது அறிமுக மேடையாக இருந்தது. இவர் 1951இல் கலாமண்டலத்தில் சேருவதற்கு முன்பு கோட்டக்கல்லுள்ள பி.எஸ்.வி நாட்டியச்சங்கத்தில் கதகளியைக் கற்றுக் கொண்டார்.

## வெளியீடுகள்
பத்மநாபன் நாயர் தனது தந்தை குரு பட்டிக்கம்தோடி பற்றிய புத்தகத்தை இணைந்து எழுதியுள்ளார். ஆனால் அவரது அதிக மதிப்புமிக்க படைப்புகள் 'கதகளி வேஷம்' (1980) மற்றும் 'சோலியாட்டம்' (2000). வட-மத்திய கேரளாவின் கதகளியின் மிகவும் வளர்ந்த கல்லுவாழி பள்ளியில் பாரம்பரிய கதைக்களங்களின் இலக்கணம் மற்றும் அழகியலைக் கையாளும் இரண்டு தொகுதிகளாகும். இவரது மற்றொரு புத்தகம் "ஆட்டக்கதை சாரம்", அதில் பதினேழு ஆட்டக்கதைகளின் சாரம் உள்ளது. பேராசிரியர் நயாத் பாலன் என்பவருடன் இணைந்து எழுதிய "நாட்டியச்சரியந்தே ஜீவதமுத்திரகள்" மலையாள இலக்கியத்திற்காக இந்திய அரசின் சங்கீத நாடக அகாதமி விருதினையும் (1994), கேரள அரசின் கதகளி புரஸ்காரம் கௌரவத்தையும் (2006), மலையாள இலக்கியத்திற்கான "ஓடக்குழல் விருது" (2004) ஆகியவற்றை வென்றவர். கலையின் தொழில்நுட்ப மற்றும் அழகியல் கூறுகளின் ஆழ்ந்த அறிவு மற்றும் தேர்ச்சிக்கான கதகளி இலக்கணத்தின் கடைசி வார்த்தையாக இவர் அடிக்கடி விவரிக்கப்பட்டார். கதகளியில் மிகவும் நேர்த்தியான கதாபாத்திரங்களின் "சோலியாட்டம்", குறிப்பாக இவர் நிகழ்த்திய கோட்டயத்து தம்புரான் மற்றும் கொட்டாரக்கரா தம்புரான் ஆகியோரின் உன்னதமான நாடகங்களில் இருந்தது. இது1985 இல் மறைந்த டேவிட் போலண்ட் (இலண்டன்) என்பவரால் படமாக்கப்பட்டது. கேரளாவில் கலாமண்டலம் அதன் உடல் மொழியின் அடிப்படைகளை அறிய கதகளியின் ஆராய்ச்சியாளர்களாலும் சொற்பொழிவாளர்களால் மிகவும் மதிப்புமிக்க ஆவணமாக கருதப்படுகிறது  

## மேற்கோள்கள்

Website: www.kalapadmanabhatrust.co.in

பகுப்பு:2007 இறப்புகள்
பகுப்பு:1928 பிறப்புகள்
பகுப்பு:பாலக்காடு மாவட்ட மக்கள்
பகுப்பு:மலையாள மக்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:கேரள சங்கீத நாடக அகாதமி விருது பெற்றவர்கள்
நிகத் ஜரீன்

**நிகத் ஜரீன்** (*Nikhat Zareen*) இந்தியாவைச் சேர்ந்த ஒரு தொழில்சாரா பெண் குத்துச்சண்டை வீரராவார். 1996 ஆம் ஆண்டு சூன் மாதம் 14 ஆம் தேதி இவர் பிறந்தார்.

2011 ஆம் ஆண்டு துருக்கி நாட்டின் ஆந்தாலியா நகரத்தில் நடைபெற்ற பன்னாட்டு தொழில்சாரா குத்துச்சண்டை சங்கத்தின் இளையோர் மற்றும் இளைஞர்களுக்கான உலக சாம்பியன் பட்டப் போட்டியில் பிளைவெயிட் எனப்படும் 49 கிலோ முதல் 51 கிலோ வரையிலான எடைப்பிரிவில் போட்டியிட்டு நிகத் தங்கப் பதக்கம் வென்றுள்ளார்.
குவகாத்தியில் நடைபெற்ற 2 வது இந்திய திறந்தநிலை பன்னாட்டு குத்துச்சண்டை போட்டியிலும் இவர் வெண்கலப் பதக்கம் வென்றுள்ளார். மேலும் பேங்காக்கு நகரத்தில் நடைபெற்ற 2019 ஆம் ஆண்டிற்கான தாய்லாந்து திறந்தநிலை பன்னாட்டு குத்துச்சண்டை போட்டியிலும் இவர் வெள்ளிப் பதக்கம் வென்றுள்ளார். 
தெலங்காணா மாநில விளையாட்டுத் துறை அமைச்சர் வி. சீனிவாச கவுடு நிகத்திற்கு  இருசக்கர மின்சார வாகனத்தையும், தெலுங்கானாவின் விளையாட்டு ஆணையத்தினர் 10,000 ரூபாய் ரொக்கப் பரிசை வழங்கி சிறப்பித்துள்ளனர். குத்துச்சண்டை வீரர் மேரி கோமை தனது முன்மாதிரி என்று ஒரு நேர்காணலில் நிகத் கூறியுள்ளார்.

## சொந்த வாழ்க்கை மற்றும் பின்னணி
இந்தியாவின் தெலங்காணா மாநிலத்திலுள்ள நிசாமாபாத்தில் முகமது ஜமீல் அகமதுவுக்கும், பர்வீன் சுல்தானா என்பவருக்கும் மகளாக நிகத் பிறந்தார். நிசாமாபாத்தில் உள்ள நிர்மலா இருதயா பெண்கள் உயர்நிலைப் பள்ளியில் தனது ஆரம்பக் கல்வியை முடித்தார். தெலங்காணாவின் ஐதராபாத்தில் உள்ள ஏ.வி கல்லூரியில் இளங்கலை பட்டம் பெற்றார்.

தன்னுடைய 13 வயதிலேயே நிகத் குத்துச்சண்டையை தொடங்கினார்.தந்தையிடம் பயிற்சி பெற்றுவந்த நிகத் 2009 ஆம் ஆண்டு முதல் விசாகப்பட்டினத்தில் உள்ள இந்திய விளையாட்டு மேம்பாட்டு ஆணையத்தில் சேர்ந்து துரோணாச்சார்யா விருது பெற்ற ஐ.வி.ராவின் கீழ் பயிற்சி பெற்றார்.

## தொழில்முறை சாதனைகள்

# கல்லூரி காலத்தில் ஜலந்தரில் நடந்த அகில இந்திய பல்கலைக்கழகங்களுக்கு இடையிலான குத்துச்சண்டை போட்டியில் ‘சிறந்த குத்துச்சண்டை வீரர்’ என்ற விருதை வென்றார். 
# 2010 ஆம் ஆண்டு ஈரோட்டில் நடந்த தேசியக் குத்துச்சண்டைப் போட்டியில் வெற்றி பெற்றதற்காக 'சிறந்த தங்க குத்துச்சண்டை வீரர்' என அறிவிக்கப்பட்டார்.
# பல்கேரியாவில் நடந்த 2013 மகளிர் இளையோர் மற்றும் இளைஞர் உலக குத்துச்சண்டைப் போட்டியில் இவருக்கு வெள்ளிப் பதக்கம் வென்றார்.
# செர்பியாவின் நோவி சாட் நகரில் நடைபெற்ற மூன்றாவது தேசிய கோப்பை சர்வதேச குத்துச்சண்டை போட்டியில் தங்கப்பதக்கம் வென்றார். இப்போட்ட்டியில்  51 கிலோ எடை பிரிவில் உருசியாவின் பால்ட்சேவா எகடெரினாவை தோற்கடித்தார்.
# 2015 ஆம் ஆண்டு அசாமில் நடந்த 16 ஆவது மூத்தோர் மகளிர் தேசிய குத்துச்சண்டைப் போட்டியில் நிகத் தங்கப்பதக்கம் வென்றார்.
# பல்கேரியாவின் சோஃபியாவில் நடைபெற்ற 2019 எசுட்ராண்ட்சா நினைவு குத்துச்சண்டை போட்டியில், 51 கிலோ எடைப் பிரிவில் பிலிப்பினோ ஐரிஷ் மேக்னோவை தோற்கடித்து இவர் தங்கப்பதக்கம் வென்றார்.
## பிற சிறப்புகள்
அடிடாசு நிறுவனம் தனது விளம்பரத் தூதுவராக நிகத்தை ஒப்பந்தம் செய்தது வெல்சுபன் குழுமமும் நிகத்தை ஆதரிக்கிறது. இந்திய விளையாட்டு ஆணையம் " ஒலிம்பிக் போட்டியின் இலக்கு" திட்டத்தில் நிகத்தைச் சேர்த்துள்ளது. தனது சொந்த மாநிலமான தெலங்கானாவின் நிசாமாபாத்திற்கு அதிகாரப்பூர்வத் தூதராகவும் நியமிக்கப்பட்டுள்ளார்.
 
## மேற்கோள்கள்

## புற இணைப்புகள்
*Indian Boxing Federation Boxer Details Nikhat Zareen

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:குத்துச்சண்டை விளையாட்டு வீரர்கள்
பட்டிக்கம்தோடி இராவுன்னி மேனன்

**பட்டிக்கம்தோடி இராவுன்னி மேனன்** (*Pattikkamthodi Ravunni Menon*) (1880-1948) கதகளி வரலாற்றில் ஒரு முக்கிய நபராக இருந்தார். தென்னிந்தியாவில் தென்னிந்தியாவில் கேரளாவிலிருந்து பாரம்பரிய நடன-நாடகத்தின் புகழ்பெற்ற கல்லுவாழி பாரம்பரியத்தில் அதன் இலக்கணத்தை மாற்றியமைப்பதிலும் சுத்திகரிப்பதிலும் ஒரு முக்கிய பங்கைக் கொண்டிருந்தார்.  பின்னர் கதகளியின் அழகியலையும் அதன் எதிர்கால சுயவிவரத்தையும் முழுவதுமாக மீட்டெடுத்தார் என்பதை இவரது மேதமை உறுதிசெய்தபோதும், இவர் தனது வீட்டிற்கு அருகிலுள்ள வெள்ளிநேழியில் உள்ள ஒரு கலாச்சாரத்திற்கு ஆதரவளிக்கும் நம்பூதிரி மாளிகையில் கலை வடிவத்தில் பயிற்சி பெற்றார்.

## ஆரம்ப கால வாழ்க்கை
இன்றைய பாலக்காடு மாவட்டத்தில் சேத்தலூரைப் பூர்வீகமாகக் கொண்ட இளம் இராவுன்னி, கதகளியில் புகழ்பெற்ற கல்லுவாழி குயில்தோடி இட்டிராரிச்சா மேனனால் ஒளப்பமண்ணா மனையில் காரியாட்டில் கோப்பன் நாயர் மற்றும் மலங்கட்டில் சங்குன்னி நாயர் ஆகியோருடன் படித்தார்.  இட்டிரரிச்சா மேனனின் மறைவு, இவரை ஒளப்பமண்ணாவின் தலைமை ஆசிரியராக மாற வழிவகுத்தது. இவர் கதகளி நிலைகளில் முக்கிய வேடங்களை (ஆத்யவாசனை வேடம்) கையாளத் தொடங்கினார். இவர் ஆரம்பத்தில் மஞ்சேரி களியோகத்துடன் (கதகளி நிறுவனம்-குழு) தொடர்புடையவர்.

## மேடைகளில்
அதுவரை கதகளியின் உடல் இயக்க அம்சத்தில் மட்டுமே கவனம் செலுத்துவதாகக் கூறப்பட்ட மேனன், குஞ்சுன்னி தம்புரனின் கீழ் உணர்ச்சிபூர்வமான நடிப்பின் (ரசாபினாயம்) சாரத்தை ஊக்கப்படுத்தியபோது தனது தொழிலில் ஒரு பெரிய சொத்தை பெற்றார். இது கல்லுவாழி பாணியில் ஒரு புதிய அத்தியாயத்தை பெற்றெடுத்தது. இந்த முன்னேற்றம் பின்னர் 1933 இல் கேரள கலாமண்டலத்தில் சேர்ந்து ஒரு தசாப்த காலம் அங்கு பணியாற்றியபோது கதகளி சீடர்களை வரையறுக்கும் சில சகாப்தங்களை சம்பாதிக்க உதவியது.  இவரது மாணவர்களில்  தெக்கின்கட்டில் இராமுன்னி நாயர், வழெங்கடா குஞ்சு நாயர், கலாமண்டலம் கிருட்டிணன் நாயர், கீழ்பாடம் குமரன் நாயர், கலாமண்டலம் இராமன்குட்டி நாயர் மற்றும் கலாமண்டலம் பத்மநாபன் நாயர் (இவரது மகனும் கூட), மலம்புழா மாதவ பனிக்கர், காவுங்கல் சங்கரன்குட்டி பனிக்கர், காரியாட்டில் குமரன், குஞ்ஞின்னி நாயர், குரு கோபிநாத், மாதவன், குரு கேலு நாயர், சிவராமன், சிவசங்கரன், கிருட்டிணன், கட்டிசேரி இராமன், பாலகிருட்டிணன் மற்றும் கிருட்டிணன்குட்டி வாரியர் போன்றோர் முக்கியமானவர்கள் ..

## மேற்கோள்கள்

*He Redefined Kathakali
## வெளி இணைப்புகள்
*Website Sri Kalamandalam Padmanabhan Nair Smaraka Trust

பகுப்பு:1880 பிறப்புகள்
பகுப்பு:1949 இறப்புகள்
பகுப்பு:பாலக்காடு மாவட்ட மக்கள்
கலர் கனவுகள்

**கலர் கனவுகள்** (*Color Kanavugal*) என்பது 1998 ஆம் ஆண்டு வெளியான தமிழ் நாடகத் திரைப்படம் ஆகும். விஸ்வா எழுதி இயக்கிய  இப்படத்தில் கரண், குஷ்பூ ஆகியோர் முக்கிய கதாபாத்திரங்களில் நடித்தனர். மணிவண்ணன், தலைவாசல் விஜய் ஆகியோர் துணை வேடங்களில் நடித்தனர். இப்படத்திற்கான இசையை ஆதித்தியன் அமைத்தார்.  படம் மார்ச் 1998 இல் கலவையான விமர்சனங்களுடன் வெளியானது.

## நடிகர்கள்

* கரண் பரணியாக
* குஷ்பு பூஜாவாக
* மணிவண்ணன்
* தலைவாசல் விஜய்
* வெண்ணிற ஆடை மூர்த்தி
* தியாகு
* பாண்டு

## இசை
இப்படத்திற்கு ஆதித்யன் இசையமைத்தார்.

* "குண்டுமல்லி" - எஸ். பி. பாலசுப்பிரமணியம், சுவர்ணலதா
* "மல்லிகா" - சுரேஷ் பீட்டர்ஸ்
* "முத்தங்கள் வழங்கு" - எஸ். பி. பாலசுப்பிரமணியம், சித்ரா
* "டேக்ஸ் ஃப்ரி" - அனுபமா, சங்கீதா சுஜித்
* "சப்பா சப்பா" - தேவா, மயில்சாமி, கோவை கமலா

## வெளியீடு
இந்த படம் மார்ச் 1998 இல் எதிர்மறையான விமர்சனங்களுடன் வெளியானது. ஒரு விமர்சகர் "இந்த திரைப்படத்தில் எதுவும் சரியாக இல்லை", இதனால் "பாதிக்கப்பட்டவர்களாக பார்வையாளர்கள் இருக்கின்றனர்".

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:1998 தமிழ்த் திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:ஆதித்தியன் இசையமைத்த திரைப்படங்கள்
குரு கேலு நாயர்

**குரு கேலு நாயர்** (Guru Kelu Nair) புகழ்பெற்ற கதகளி நடன கலைஞரும் ஆசிரியருமாவார்.

பட்டிக்கம்தோடி இராவுன்னி மேனன், குரு குஞ்சு குரூப் போன்ற குருக்களின் கீழ் கேரள கலாமண்டலத்திலிருந்து கதகளியில் பயிற்சி பெற்றார். ரச-அபினய மேதையான குரு நாட்டியாச்சார்யா விதுசகரத்னம் பத்மசிறீ மணி மாதவ சாக்கியாரிடமிருந்து ரச-அபினாத்தில் உயர் படிப்பைத் தொடர்ந்தார். சாந்திநிகேதனின் விஸ்வ-பாரதி பல்கலைக்கழகத்தில் முதல் கதகளி பாடத்திட்டத்தை நிறுவ 1936ஆம் ஆண்டில் இரவீந்திரநாத் தாகூர் இவரை அழைத்தார். இவர், இரவீந்திர நிருத்யாவில் கதகளி நடனத்தை இயற்றினார். கதகளி சாந்திநிகேதனுக்கு வந்த பின்னரே, தாகூர் சியாமா என்ற நடன நாடகத்தை எழுதினார். அதில் கதகளி நுட்பத்தை மனதில் கொண்டு பஜ்ராசென் மற்றும் கோட்டல் கதாபாத்திரங்கள் உருவாக்கப்பட்டன. 1941இல் தாகூர் இறக்கும் வரை சாந்திநிகேதனில் ஆசிரிய உறுப்பினராக இருந்தார். இவரது குறிப்பிடத்தக்க சீடர்களில் மிருணாளினி சாராபாய், ருக்மணி தேவி அருண்டேல் ,  யோக் சுந்தர் தேசாய் ஆகியோர் அடங்குவர்.

கதகளி துறையில் சிறப்பான பங்களிப்பு செய்ததற்காக இவருக்கு 1992 இல் சங்கீத நாடக அகாதமி விருது வழங்கப்பட்டது.
## மேலும், காண்க
* பட்டிக்கம்தோடி இரவுன்னி மேனன்

## மேற்கோள்கள்

பகுப்பு:சங்கீத நாடக அகாதமி விருது பெற்றவர்கள்
பகுப்பு:மலையாள மக்கள்
பகுப்பு:கேரள சங்கீத நாடக அகாதமி விருது பெற்றவர்கள்
குரு குஞ்சு குறுப்பு

**குரு குஞ்சு குறுப்பு** (*Guru Kunchu Kurup*, 1881-1970) கேரளாவின் தென்பகுதியில் பிறந்த மிகவும் பிரபலமான கதகளி கலைஞர்களில் ஒருவர். மேலும் ஒவர் மத்திய மற்றும் வடக்கு கேரளாவிலும் புகழ் பெற்றார்.

## ஆரம்ப வாழ்க்கை
இன்றைய ஆலப்புழா மாவட்டத்தில் குட்டநாட்டின் தகழி என்ற கிராமத்தைச் சேர்ந்த போய்பள்ளில்குளம் குடும்பத்தில் பிறந்த குறுப்பு13 வயதில் தனது சொந்த மாமாக்கள் கொச்சப்பி பனிக்கர் மற்றும் இராம பனிக்கர் ஆகியோரிடமிருந்து கதகளியில் பயிறி மேற்கொள்ளத் தொடங்கினார். பின்னர் இவர் புகழ்பெற்ற மாத்தூர் குஞ்ஞு பிள்ளை பனிக்கரின் புகழ்பெற்ற களியோகத்தில் (நிறுவனம்) சேர்ந்தார். பின்னர் குருக்களான சம்பாகுளம் சங்கர பிள்ளை, தோட்டம் சங்கரன் நம்பூதிரி ஆகியோரின் கீழ் பயிற்சி பெற்றார். பின்னர் வெச்சூர் அய்யப்ப குறுப்பின் கீழ் இவரது சீர்ப்படுத்தல் கொச்சி மற்றும் மலபார் பிரந்தியங்களில் நுழைவதற்கு வழி வகுத்தது.
 
## குரு
1910 ஆம் ஆண்டில் பாலக்காடு அருகே வசித்த கதகளி அதிபரான பலயில் கருணாகர மேனனின் உறவினருடன் குஞ்சு குருப்பின் திருமணம் மத்திய கேரளாவுடனான இவரது உறவை உறுதிப்படுத்தியது. விரைவில், புகழ்பெற்ற கேரள கலாமண்டலத்தில் அதன் இணை நிறுவனர், கவிஞர் வள்ளத்தோள் நாராயண மேனனின் அழைப்பைத் தொடர்ந்து இவர் ஒரு ஆசிரியராக அதில் சேர்ந்தார். பின்னர் இவர் பெங்களூரிலும் (1943) சென்னையிலும் கதகளி குருவாக சில காலம் இருந்தார். 1914 இல், மிருணாளினி சாராபாய் இவரது மாணவராக இருந்தார். பின்னர் (1948–52) தனது சொந்த பிரதேசமான அம்பலப்புழாவிலுள்ள செம்பகாசேரி நடன கலாமண்டலத்தில் சிலகால்ம் இருந்தார்.

## வேடங்கள்
1971 ஆம் ஆண்டில் பத்ம பூசண் விருது பெற்ற  இவர், சரியாக ஒரு முன்மாதிரியான ஆசிரியர் அல்ல, என்றாலும் இவருக்கு ஒரு நடிகராக நிறைய ரசிகர்கள் இருந்தனர். மேலும் அவர்கள் சிறந்த கலாமண்டலம் கிருட்டிணன் நாயரையும் சேர்த்துக் கொண்டனர். ரசம், பாவம் ,அபிநயம் ஆகியவற்றின் அற்புதமான விளக்கக்காட்சியின் மூலம் கதகளி நடிப்பு-நடனத்தின் புதிய அழகியலைஉருவாக்குவதில் இவர் வெற்றி பெற்றார்.நளன், அன்னம், ருக்மாங்கதன், அருச்சுனன், கிருட்டிணன் போன்ற புகழ்பெற்ற நாயர்களாகவும், குசேலன், பிராமணன், சுந்தர பிராமணன் போன்ற சிறு வேடங்கள் உட்பட மாறுபட்ட பாத்திரங்களுக்காக புகழ் பெற்றார். கருப்பு தாடி கட்டாள் உட்பட, இராவணன், கீசகன் போன்ற எதிர் நாயகன் வேடங்களிலும் இவர் சிறந்து விளங்கினார்.

## விருதுகள்
தென்னிந்திய மாநிலத்திலிருந்து நான்கு நூற்றாண்டு பழமையான பாரம்பரிய நடன-நாடகமான கதகளிக்கு தனித்துவமான பங்களிப்பு செய்ததற்காக 1956 ஆம் ஆண்டில் சங்கீத நாடக அகாதமி விருது வழங்கி கௌரவிக்கப்பட்டார். 1965இல் இந்திய அரசு இவருக்கு பத்மசிறீ விருதினை வங்கியது. 1969 ஆம் ஆண்டில் சங்கீத நாடக அகாதமி கூட்டாளர் என்ற கௌரவத்தையும் வென்றார்.

இவர் மலையாள எழுத்தாளரும், ஞான்பீட விருது வெற்றியாளருமான தகழி சிவசங்கரப் பிள்ளையின் தந்தைவழி மாமாவாக இருந்தார்.

## மேற்கோள்கள்

பகுப்பு:பத்மசிறீ விருது பெற்ற கலைத் துறையினர்
பகுப்பு:ஆலப்புழை மாவட்ட மக்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:மலையாள மக்கள்
பகுப்பு:1970 இறப்புகள்
பகுப்பு:1881 பிறப்புகள்
மாப்பிள்ளை கவுண்டர்

**மாப்பிள்ளை கவுண்டர்** (*Mappillai Gounder*) என்பது  1997 ஆம் ஆண்டு வெளியான இந்திய தமிழ்த் திரைப்படம் ஆகும். மணிவாசகம் எழுதி இயக்கிய இப்படத்தில் பிரபு, சாக்ஷி சிவானந்த் ஆகியோர் முக்கிய கதாபாத்திரங்களில் நடித்தனர். சுவாதி துணை வேடத்தில் நடித்தார். தேவா இசையமைத்த இப்படம் 1997 பெப்ரவரியில் வெளியிடப்பட்டது.

## நடிகர்கள்

* பிரபு  மாப்பிள்ளை கவுண்டர் எனும் சுப்பிரமணியாக
*  சாக்ஷி சிவானந்த் பிரியாவாக
*  சுவாதி அம்சவள்ளியாக
* வடிவேலு முத்தனாக
* வினு சக்ரவர்த்தி
* நிழல்கள் ரவி
*  மாஸ்டர் மகேந்திரன் இளவயது சுப்பிரமணியாக
*  சபிதா ஆனந்த் செண்பகமாக

## தயாரிப்பு
தம்பி ராமையா இந்தப் படத்தில்  உதவி இயக்குநராக அறிமுகமானார். இதற்கு முன்பு சரத்குமாரின் *[[நாடோடி மன்னன் (1995 திரைப்படம்)|நாடோடி மன்னன்]]* (1995) பட உருவாக்கத்தின்போது மணிவாசகத்திற்கு உதவியாக இருந்தார்.

## இசை
இப்படத்திற்கான இசையை தேவா அமைத்தார். பாடல்களை காளிதாசன், காமகோடியன், பொன்னியின் செல்வன் மற்றும் வெற்றி கொண்டான் ஆகியோர் எழுதினர்.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:1997 தமிழ்த் திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:நிழல்கள் ரவி நடித்த திரைப்படங்கள்
கீழ்பாடம் குமரன் நாயர்

**கீழ்பாடம் குமரன் நாயர்** (Keezhpadam Kumaran Nair) (1916-2007) இந்தியாவின் கேரளாவைச் சேர்ந்த கதகளி கலைஞர் ஆவார்.  கதகளியைத் தவிர பல பாரம்பரிய இந்திய கலை நிகழ்ச்சிகளிலும் இவர் பணிபுரிந்துள்ளார்.  இவரது மேடை நடிப்பு நான்கு நூற்றாண்டு பழமையான கலை வடிவத்தில் ஒரு புதிய பானிய உருவாக்கியது. மேலும் புராணங்களைப் பற்றிய இவரது பரந்த மற்றும் ஆழமான பார்வைக்கும், புராணங்களைப் படிப்பதன் மூலமும் அறிஞர்களிடம் பேச்சுக்களில் ஈடுபடுவதன் மூலமும் அறிவைத் தொடர்ந்து தேடுவதிலிருந்து தூண்டப்படுகிறது. 

தென்னிந்தியாவைச் சேர்ந்த பரதநாட்டியம், வடந்தியாவின் கதக், கிழக்குப் பகுதியைச் சேர்ந்த ஒடிசி போன்ற கூட்டுக் கலை வடிவங்களுடன் நேரடியாக உரையாடிய மிகக் குறைவான கதகளி கலைஞர்களில் இவரும் ஒருவர். சென்னையில் தனது இளமை நாட்களில் இவர் தமிழ்த் திரைபடங்களில் இவர் பணியாற்ரினார். 

## ஆரம்ப ஆண்டுகள்
பாலக்காடு மாவட்டத்தின் கதகளிக்கென சிறபு வாய்ந்த  ஒன்றான வெள்ளிநேழி என்ற ஊரை பூர்வீகமாகக் கொண்ட இவர் தனது ஐந்து வயதிலிருந்தே கல்லுவாழி பாணியில், அதன் குரு,பட்டிக்கம்தோடி இராவுன்னி மேனன் என்பவரிடம் பயின்றார்.  கேரளாவின் கலாமண்டலத்தில் இவரது வகுப்பு தோழராக புகழ்பெற்ற கலாமண்டலம் கிருட்டிணன் நாயர் (1914-1990) இருந்தார்.

## திரை வாழ்க்கை
தனது குரு பட்டிக்காம்தோடியிடம் ஏற்பட்ட ஒரு பிணக்கினால் இவர் சென்னை சென்றார். அங்கு இவர் நடிகர் ரஞ்சனுக்கு நடனத்தை (பாடல்களுக்கு) கற்பிப்பதன் மூலம் நடனக் கலைகளில் தேர்ச்சி பெற்றார். இந்த காலகட்டத்தில், இவர் திரைப்பட நடிகர் ம. கோ. இராமச்சந்திரனுடன் நெருக்கமாக பணியாற்றினார். பின்னர் அவர் அரசியலுக்கு மாறினார் மற்றும் மாநில முதல்வராக ஆனார்.

## விருதுகள்
நாயர் விரைவில் ஒரு ஆசிரியராக கலாமண்டலம் திரும்பினார். அங்கு சூழ்நிலைகள் இவரை நடனப் பிரிவில் பணியாற்ற கட்டாயப்படுத்தின.  மகிழ்ச்சியற்ற இவர் அங்கிருந்து வெளியேறினார். பின்னர் இவர் பி.எஸ்.வி நாட்டியச்சங்கம், கோட்டக்கல் கலசதானம், சுனங்கத் மற்றும் வாரணக்கொட்டு களியோகம், பையனூர் போன்ற பல கதகளி பள்ளிகளில் பணியாற்றினார்.  ஆனால் அவரது மிக நீண்ட கால வேலைகள் பாலக்காடு மாவட்டத்தில் பெரூரில் உள்ள காந்தி சேவா சதனிலும், புதுதில்லியில் கதகளிக்கான சர்வதேச மையத்திலும் இருந்தது . இவர், பத்மஸ்ரீ விருது (2004),  சங்கீத நாடக அகாதமி விருது, கேரள சங்கீத நாடக அகாதமி கூட்டாளார், கலாமண்டலம் விருது போன்ற விருதுகளைப் பெற்றுள்ளார்.

## கடைசி காலம்
தான் 2007 இல் இறப்பதற்கு மூன்று ஆண்டுகளுக்கு முன்பு மேடையில் இருந்து ஓய்வு பெற்றா. மேலும் தனது சொந்த ஊரான வெள்ளிநேழியின் வடக்கு மூலையில் உள்ள அவரது வீட்டில் முற்றிலும் தனிமைப்படுத்தப்பட்ட வாழ்க்கையை நடத்தினார். 

## மேற்கோள்கள்

பகுப்பு:பாலக்காடு மாவட்ட மக்கள்
பகுப்பு:2007 இறப்புகள்
பகுப்பு:1916 பிறப்புகள்
பகுப்பு:பத்மசிறீ விருது பெற்ற கலைத் துறையினர்
பகுப்பு:கேரள சங்கீத நாடக அகாதமி விருது பெற்றவர்கள்
பகுப்பு:கேரள சங்கீத நாடக அகாதமி கூட்டாளர் விருது பெற்றவர்கள்
வாழேங்கடா குஞ்சு நாயர்

**வாழேங்கடா குஞ்சு நாயர்** (Vazhenkada Kunchu Nair) (1909-1981) 20 ஆம் நூற்றாண்டின் சிறந்த கதகளி நிபுணர்களில் ஒருவர். இவர், சிறந்த கலைஞராகவும், குருவாகவும், சமசுகிருத அறிஞராகவும் இருந்தார். இவர் முக்கியமாக கேரளாவின் கதகளியின் இரண்டு பெரிய நிறுவனங்களில் குருவாக பணியாற்றினார்.

## தொழில்
முதலில் கோட்டக்கல் பி.எஸ்.வி. நாட்டியச் சங்கத்திலும், 1946 முதல் 1960 முதல் 1972 வரை கேரள கலாமண்டலத்திலும் பணியாற்றினார். தென்னிந்தியாவின் கேரளாவின் முதன்மையான கலை நிறுவனமான காலமண்டலத்தின் முதல் முதல்வராகவும் இருந்தார்  இவருக்கு பத்மசிறீ விருதும், சங்கீத நாடக அகாதமி விருதும் வழங்கப்பட்டுள்ளது. இவர் புகழ்பெற்ற பட்டிக்கம்தோடி இராவுன்னி மேனனின் முன்னணி சீடராக இருந்தார். மேலும் நளன், ருக்மாங்கதன், தருமன், வீமன், அருச்சுனன், பிராமணன் (சந்தானகோபாலம்), பரசுராமன் (சீதா சுயம்வரம்), எதிர் நாயகன்களாக இராவணன் , துரியோதனன் போன்ற வேடங்களையும் ஏற்று நடித்தார்.

## சீடர்கள்
மலப்புறம் மாவட்டத்தில் வாழேங்கடா என்ற ஊரில் கதகளியின் குருக்களான கரியாட்டில் கொப்பன் நாயர், கல்லுவாழி கோவிந்த பிஷரோடி ஆகியோரிடம் பயிற்சி பெற்றார். இதையடுத்து, இவர் பட்டிக்கம்தோடியின் சீடரானார். கோட்டக்கல் பி.எஸ்.வி நாட்டியச் சங்கத்தில் ஆசிரியராக இருந்தபோது, சிஆர் ராமன் நம்பூதிரி, கோட்டக்கல் கிருட்டிணன்குட்டி நாயர், கோட்டக்கல் அப்பு நாயர், கோட்டக்கல் சிவராமன், கோட்டக்கல் கோபி நாயர், மங்கத் நாராயணன் நாயர், ராகவன் நாயர், கேகே நாராயணன்குட்டி பணிக்கர், சங்கரநாராயணன் எம்ப்ராந்திரி கோட்டக்கல் குட்டி கிருஷ்ணன், நெல்லியோடு வாசுதேவன் நம்பூதிரி, கோட்டக்கல் சம்பு எம்ப்ரந்திரி, கலாமண்டலம் வாசு பிஷாரடி, இ.வாசுதேவன் நாயர் மற்றும் கோட்டக்கல் சந்திரசேகரன் போன்றவர்கள் இவரிடம் பயின்ற ஒரு சிலர். கேரள கலாமண்டலத்தின் முன்னாள் முதல்வரான வாழேங்கடா விஜயன் இவரது மகனாவார்.

## இறப்பு
நீண்ட கால உடல்நலக்குறைவால் 1981 பிப்ரவரி 19 அன்று இறந்தார்.

## மேற்கோள்கள்

பகுப்பு:மலப்புறம் மாவட்ட மக்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:மலையாள மக்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:1981 இறப்புகள்
பகுப்பு:1908 பிறப்புகள்
லக்கி மேன்

**லக்கி மேன்** (*Lucky Man*) என்பது 1995 ஆம் ஆண்டு வெளியான  இந்தியத் தமிழ் கற்பனை நகைச்சுவைத் திரைப்படம் ஆகும். பிரதாப் போத்தன் இயக்கிய இப்படத்தில் கார்த்திக், கவுண்டமணி, செந்தில், சங்கவி ஆகியோர் முதன்மைப் பாத்திரங்களில் நடித்திருந்தனர். மஞ்சுளா விஜயகுமார், ராதாரவி, வினு சக்ரவர்த்தி, தியாகு ஆகியோர் துணை வேடங்களில் நடித்தனர். அரவிந்த் கமலநாதன் ஒளிப்பதிவு செய்ய ஆதித்தியன் இசையமைத்தார். இப்படம் 1995 ஏப்பிரல் 14 அன்று வெளியிடப்பட்டது. இது 1994 ஆம் ஆண்டு வெளியான தெலுங்கு திரைப்படமான *யமலீலாவின்* மறு ஆக்கம் ஆகும்.

## கதை
யமனின் பிரம்மச் சுவடி என்ற புத்தகமானது தற்செயலாக வானத்திலிருந்து பூமியில் விழுந்துவிடுகிறது. இந்த புத்தகத்தில்தான் மனிதனின் ஆயுள் எப்போது முடிகிறது அவன் உயிரை எப்போது எடுக்கவேண்டும் என்ற விவரங்கள் உள்ளன. இதைப் பார்த்துதான் எமனால் ஒரு உயிரை எடுக்க முடியும்.  ஒரு மாதத்திற்குள் புத்தகத்தைக் கண்டுபிடிக்க பிரம்மதேவர் யமனுக்கு கட்டளையிடுகிறார். புத்தகத்தை மனிதர்கள் பார்த்தால் அதனால் குழப்பம் ஏற்படும் என்று யமனின் கணக்குபிள்ளையான சித்ரகுப்தன் அஞ்சுகிறார். இருப்பினும், புத்தகத்தைப் பார்க்கும் நபரின் விவரங்கள் மட்டுமே புத்தகத்தில் தெரியும் என்று யமன் அவருக்கு உறுதியளிக்கிறார். கோபி என்ற இளைஞனின் கையில் அந்த புத்தகம் கிடைக்கிறது. புத்தகத்தைப் பயன்படுத்துவதன் மூலம் லாட்டரியின் முடிவை அவர்கள் முன்பே அறிந்துகொள்வதால் அவர்கள் பணக்காரர்களாகிறார்கள். கோபி புத்தகத்தைப் பயன்படுத்தி பணக்காரர் ஆகிறான். இதற்கிடையில், யமனும் சித்ரகுப்தனும் பூமிக்கு வந்து புத்தகத்தைத் தேடுகிறார்கள். பூமியில் உள்ள தற்போதைய நாகரிகத்தை அவர்கள் புரிந்து கொள்ளாததால் பல வேடிக்கைகள் ஏற்படுகின்றன. கோபியின் எதிரியான சிவராமன் கோபியின் வெற்றிக்கான ரகசியத்தை அறிய விரும்புகிறான். அதன்பிறகு  கோபியிடமிருந்து புத்தகத்தை திருட திட்டமிட்டுகிறான். ஒரு நாள், கோபி தனது தாயார் இறப்பது குறித்து அந்த புத்தகத்தின் மூலம் அறிந்து கொள்கிறான். இப்போது, கோபி தனது தாயைக் காப்பாற்றி தனது காதலையும் வெல்ல விரும்புகிறான். அவன் இதில் வெற்றி பெறுகின்றானா இல்லையா, யமன் புத்தகத்தைக் கண்டுபிடித்தாரா என்பது மீதிக் கதை.

## நடிகர்கள்

* கார்த்திக் கோபியாக
*  கவுண்டமணி யமனாக  
* செந்தில்  சித்திரகுப்தனாக 
* சங்கவி கோபியின் காதலியாக  
* மஞ்சுளா விஜயகுமார் கோபியின் தாயாக  
* ராதாரவி "சீட்டிங்" சிவராமனாக  
* வினு சக்ரவர்த்தி இன்ஸ்பெக்டர் ரஞ்சித் குமாராக
* தியாகு கோபியின் நண்பராக 
* ஜெயமணி காவலராக 
*  சில்க் ஸ்மிதா ஜில்லுவாக
* பெசன்ட் ரவி
* விஜயகுமார் விருந்தினர் தோற்றத்தில்

## இசை
இப்படத்திற்கு ஆதித்தியன் இசையமைத்தார். பாடல் வரிகளை பிறைசூடன் எழுதினார்.

## வரவேற்பு
*நியூ ஸ்ட்ரெய்ட்ஸ் டைம்ஸ்* எழுதிய விமர்சனத்தில், " *லக்கி மேன்* ஒரு வித்தியாசமான கதையோடு உள்ளது. இது இனிமையான 2 1/2 மணிநேரத்துக்கு உதரவாதமான நகைச்சுவையைக் கொண்டுள்ளது ". படம் வணிக ரீதியாக தோல்வியடைந்தது.

## மேற்கோள்கள்

## வெளி இணைப்புகள்

* 

பகுப்பு:1995 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஆதித்தியன் இசையமைத்த திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:சில்க் ஸ்மிதா நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
மொதெரா

**மொதெரா** (**Modhera**) இந்தியாவின் குஜராத் மாநிலத்தின் வடக்கில் மெக்சனா மாவட்டத்தில் உள்ள சிறு நகரம் ஆகும். இங்கு சாளுக்கியர் காலத்திய புகழ்பெற்ற மொதெரா சூரியன் கோயில் மற்றும் படிக்கிணறு உள்ளது. உள்ளது. இது புஷ்வதி ஆற்றின் கரையில் அமைந்துள்ளது. இவ்வூரில் 16-17ஆம் நூற்றாண்டின் படிக்கிணறு அமைந்துள்ளது.

இந்தியாவின் முதல் சோலார் கிராமம் என்ற பெருமையை மோதிரா கிராமம் பெற்றுள்ளது. வீட்டின் கூரைகளெங்கும் சூரிய தகடுகளாக காட்சியக்கும் இந்தக் கிராமத்தின் மக்கள், முழுக்க முழுக்க சூரிய மின்சக்தியை 24 மணி நேரமும் பயன்படுத்துகின்றனர். சூரிய கோவிலுக்கு புகழ்பெற்ற இந்தக் கிராமம் இப்போது சூரிய மின்சக்திக்கும் எடுத்துக்காட்டாக உள்ளது.

மண்பாண்டத் தொழில், தையல் தொழில் மற்றும் விவசாயம் செய்யும் 6500 குடும்பங்கள் கொண்ட இந்தக் கிராமத்தில் எல்லாம் இயந்திரத்தில் இயங்குகிறது. பகலில் மின்தகடுகள் வழங்கும் மின்சக்தி வீடுகளில் நேரடியாக பயன்படுத்தப்படுகிறது. பேட்டரியில் சேமிக்கப்படும் மின்சாரம் இரவில் பயன்படுத்த வழி செய்யப்பட்டுள்ளது.
## இதனையும் காண்க
* மொதெரா சூரியன் கோயில்

## மேற்கோள்கள்

பகுப்பு:மெக்சனா மாவட்டம்
பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:மெக்சனா மாவட்டத்திலுள்ள ஊர்களும் நகரங்களும்
மொதெரா, அகமதாபாத்

**மொதெரா** (**Motera**) இந்தியாவின் குஜராத் மாநிலத்தின் அகமதாபாத் மாநகராட்சியின் வடமேற்கில், சபர்மதி ஆற்றின் கரையில் அமைந்த புறநகர் பகுதியாகும். மொதெராவில் 1.20 இலட்சம் பேர் அமரக்கூடிய சர்தார் படேல் விளையாட்டரங்கம் உள்ளது.

## அகமதாபாத் மாவட்டத்தில் ஆன்மீகம் &  சுற்றுலா தலங்கள்
* அமிர்தவர்சினி படிக்கிணறு
* அதீஸ்சிங் கோயில்
* லோத்தல் தொல்லியல் களம்
* தொல்லியல் அருங்காட்சியகம், லோத்தல்
## மேற்கோள்கள்

பகுப்பு:அகமதாபாத் மாவட்டம்
பகுப்பு:அகமதாபாத்